Recurs introdus la 30 august 2017 de L’Oréal împotriva Ordonanţei Tribunalului (Camera întâi) din 26 iunie 2017 în cauza T-181/16, L’Oréal/Oficiul Uniunii Europene pentru Proprietate Intelectuală (EUIPO)
(Cauza C-519/17)
Limba de procedură: franceza
Părțile
Recurentă: L’Oréal (reprezentanți: T. de Haan, P. Péters, avocați)
Cealaltă parte din procedură: Oficiul Uniunii Europene pentru Proprietate Intelectuală (EUIPO)
Concluziile recurentei
Anularea Ordonanței Tribunalului Uniunii Europene din 26 iunie 2017 în cauza T-181/16, EU:T:2017:447;
trimiterea cauzei la Tribunalul Uniunii Europene spre rejudecare; și
soluționarea odată cu fondul a cererii privind cheltuielile de judecată; în subsidiar obligarea Oficiului să suporte cheltuielile de judecată ale recurentei efectuate atât în procedura de recurs, cât și în cea în primă instanță.
Motivele și principalele argumente
Potrivit recurentei, Tribunalul a denaturat faptele și argumentele pe care i le-a prezentat și a încălcat articolul 8 alineatul (1) litera (b) din Regulamentul (CE) nr. 207/20091 .
____________
1     Regulamentul (CE) nr. 207/2009 al Consiliului din 26 februarie 2009 privind marca comunitară (JO 2009, L 78, p. 1).